አሜሪካ ከ2015 የኢራን የኒኩሊየር ስምምነት መውጣቷን አስታወቀች
አሜሪካ ከ2015ቱ የኢራን የኒዩክለር ስምምነት መውጣቷን ገለጸች ፡፡የአሜሪካ ፕሬዚደንት ዶናልድ ትራምፕ ከ2015 የኢራን ኑኩሊየር ስምምነት መውጣቷን ገልጸዋል ።  የኢራኑ ፕሬዚደንት ሀሰን ሩሃኒ ኢራን በምላሹ ዩራኒየም የማበልጸጉን ሥራ ለመጀመር እየተዘጋጀች ነው ብለዋል።የስምምነቱ ፈራሚዎች ከሆኑት የአውሮፓ አገራት ውስጥ ፈረንሳይ፣ ጀርመንና እንግሊዝ በአሜሪካ ውሳኔ ማዘናቸውን ገልጸዋል።የአሜሪካው ፕሬዚዳንት ዶናልድ ትራምፕ ሀገራቸው ከ2015ቱ የኢራን የኒውክሌር ስምምነት መውጣቷን ባሳወቁበት ንግግራቸው “የኢራን መንግስት ለሽብር ቡድኖች ድጋፍ እያደረገ በመሆኑንና አደገኛውን ሚሳኤል እያመረተ በመካከለኛው ምስራቅ ሽብርን እየነዛ  በመሆኑ  ለዚህ አጋዥ የሆነውን የኒዩክለር ስምምነት እኛ መደገፍ አይገባንም ” ሲሉ  ተናግረዋል ።እንደ ዶናልድ ትራምፕ ገለጻ አሜሪካ ከ2015 የኢራን የኒኩሌር ስምምነት መውጣት እንደ ምክንያት የሆናት የቀድሞው ስምምነት ኢራን የኒውክሌር ባለቤት እንድትሆን ስለሚያስችላት ነው ብለዋል፡፡ትራምፕ በምርጫ ቅስቀሳቸው ወቅት ሊፈጽሟቸው ቃል ከገቧቸው ጉዳዮች መካከል አንዱ ከዚህ ስምምነት ሀገራቸውን እንደሚያላቅቁ የተናገሩት ነበር ፈጽመውት ዓለምን አስደምመዋል፡፡ባለፉት ሳምንታት ትራምፕ በስምምነቱ እንዲቆዩ ለማሳመን የአውሮፓ መሪዎች ወደ ዋሽግተን የተመላለሱ ቢሆንም ስኬታማ መሆን ግን አልቻሉም፡፡ፈረንሳይ፣ ብሪታንያና ጀርመን በትራምፕ ውሳኔ ማዘናቸውን የገለጹ ሲሆን፥ በስምምነቱ እንደሚቆዩም አስታውቀዋል፡፡ኢማኑኤል ማክሮን፣ የጀርመኗ መርሂተ መንግሥት አንሄላ መርክል፣ የእንግሊዙ የውጭ ጉዳይ ሚኒስትር ቦሪስ ጆንሰን ፕሬዚደንት ትራምፕን ለማሳመን  የሚቻላቸውን ሁሉ እንደጣሩ ይነገርላቸዋል፡፡የቀድሞው ፕሬዚደንት ባራክ ኦባማ በፌስቡክ ገጻቸው እንዳሰፈሩት ስምምነቱ የአሜሪካንን ጥቅም የሚያስጠብቅ እንደነበር አንስተው ትራምፕን ተችተዋል፡፡የተባበሩት መንግሥታት ድርጅት የዋና ጸሃፊ ቃል አቀባይ እንደተናገሩት "አንቶኒዮ ጉተሬዝ የትራምፕ ውሳኔ እጅግ አሳስቧቸዋል" ሲሉ መግለጫ ሰጥተዋል። ሌሎች ተፈራራሚዎች ግን በስምምነቱ እንዲቀጥሉ ዋና ጸሐፊው መማጸናቸውንም ጨምረው አስገንዝበዋል።በሌላ በኩል የእስራኤሉ ጠቅላይ ሚኒስትር ቤንያሚን ኔታኒያሁ እና ሳዑዲ አረቢያ የትራምፕን ውሳኔ አሞካሽተዋል። ሙሉ ድጋፍ እንደሚሰጡም ቃል ገብተዋል።እኤአ በ2015 ከተፈረመው የኢራኑ የኒዩክለር የጋራ ስምምነት መውጣታቸውን ትራምፕ ሲያስታውቁ፤ ባለሥልጣኖቻቸውንም በኢራን ላይ ጠበቅ ያሉ ምጣኔ ሐብታዊ ማዕቀቦችን እንዲጥሉ መመሪያ ሰጥተዋል።ኢራን በምላሹ ዩራኒየም የማበልጸጉን ሥራ ለመጀመር እየተዘጋጀሁ ነው ብላለች።  ፕሬዚደንቱ ሐሰን ሩሃኒ "አሜሪካ የገባችበትን ስምምነት ለማክበር ባለመፍቀዷ የአቶሚክ ኃይል ድርጅታቸው ዩራኒየም የማበልጸጉን ሥራ ለመጀመር ዝግጅት እንዲያደረግ ትዕዛዝ ሰጥቻለሁ" ብለዋል።አሜሪካን ከስምምነቱ እንድትወጣ እንደምክንያት የሚቀመጠው፤ ስምምነቱ ኢራን የኑክሌየር መሣሪያ እንዳታመርት የሚያግዳት ለተወሰኑ ዓመታት ብቻ መሆኑ፣ የባሊስቲክ ሚሳኤል እንዳታመርት አለመከልከሉ፣ የመቶ ቢሊየን ዶላር ያልተጠበቀ ገቢ ለኢራን ማስገኘቱን እና ሌሎችም ምክንያቶች የስምምነቱ ውጤቶች እንደሆኑ ይገለፃል።ይህንን ምንጩ ያልታወቀ ገንዘብ ኢራን መካከለኛው ምስራቅን ለማተራመስ ትጠቀምበታለች ይላሉ ትራምፕ።     አሜሪካ በኢራን ላይ በቀጣይ የምትጥለው የምጣኔ ሐብቱ ዕቀባ ተግባራዊ ለማደረግ ከ90 እስከ 180 ቀናት ሊወስድ እንደሚችል ዘገባዎች ያሳያሉ።የአሜሪካ የብሔራዊ ደኅንነት አማካሪ ጆን ቦልተን እንዳሉት ከኢራን ጋር በንግድ የተሳሰሩ የአውሮፓ ኩባንያዎች የንግድ ትስስራቸውን ከ6 ወራት ባነሰ ጊዜ ውስጥ ሙሉ በሙሉ ሊያጠናቅቁ ግድ ይላቸዋል ማለታቸውም እየተነገረ ይገኛል።ይህ ደግሞ አሜሪካን ከአውሮፓ አገራት ጋርም እሰጣ ገባ ውስጥ ልትገባ እንደምትችል የሚናገሩ አልጠፉም፡፡ (ምንጭ :ቢቢሲ፣ ሲ ኤን ኤን እና አልጀዚራ) 